Τώρα θα μάθουμε κάτι που όλοι οι προγραμματιστές παιχνιδιών χρησιμοποιούν κάθε μέρα.
Ονομάζονται "Συμβάντα" (events). Ένα συμβάν λέει στο πρόγραμμά σου να περιμένει να συμβεί κάτι.
Όταν αυτό το "κάτι" συμβεί, να κάνει κάποιες ενέργειες. Κάποια Συμβάντα περιμένουν ένα κλικ του ποντικιού,
να πατηθεί ένα βελάκι ή ένα άγγιγμα της οθόνης. Εδώ, θα κάνουμε το ρομπότ
να χαιρετήσει τους γήινους όταν ένας παίκτης κάνει κλικ πάνω του. Θα χρησιμοποιήσουμε το μπλοκ "όταν γίνει κλικ"
και θα κολλήσουμε το μπλοκ "πες" σε αυτό. Όταν ο παίκτης κάνει κλικ στο ρομπότ
θα εκτελεστούν όλες οι εντολές που είναι κολλημένες στο μπλοκ "όταν γίνει κλικ". Ο δικός σου εξωγήινος τι λέει;
Υπάρχουν επίσης μπλοκ "όταν πατηθεί το βέλος". Αν συνδέσεις τα μπλοκ "προχώρησε" σε αυτά,
μπορείς να αρχίσεις να κινείς τους ηθοποιούς σου πάνω, κάτω, αριστερά ή δεξιά. Βήμα βήμα, το παιχνίδι σου γίνεται πιο διαδραστικό.
Για μένα, ένας λόγος που θέλησα να ξεκινήσω μια εταιρία βιντεοπαιχνιδιών ήταν επειδή ήθελα να φτιάχνω παιχνίδια,
ήθελα να φτιάχνω κάτι που οι άνθρωποι μπορούσαν να αγαπήσουν, να παίξουν με αυτό και να διασκεδάσουν.
Η συμβουλή μου για παιδιά που θέλουν να κάνουν πράγματα και να μάθουν την επιστήμη των υπολογιστών είναι απλά να ξεκινήσουν να δοκιμάζουν.
Πειραματιστείτε, δοκιμάστε διάφορα πράγματα. Και αν στην αρχή νιώθετε λίγο ανασφαλείς ή φοβισμένοι, δεν πειράζει.
Βρείτε ένα φίλο που ίσως να έχει λίγο περισσότερη εμπειρία. Δείτε μαθήματα στο ίντερνετ.
Απλά ξεκινήστε να δημιουργείτε. Ακόμα και αν σκέφτεστε "Μήπως είναι λίγο υπερβολικό;?
Ή αν κοιτώντας την οθόνη λέτε "Δεν παίζω καλύτερα κάτι έτοιμο;"
Το να προσπαθήσετε να φτιάξετε κάτι που έχετε οραματιστεί μόνοι σας είναι μια απίστευτα διασκεδαστική εμπειρία
και ενθαρρύνω όλους απλά να προσπαθήσουν. Αυτό είναι πραγματικά το πιο σημαντικό κομμάτι.